Et pantebrev er et bevis på, at en bank eller et realkreditinstitut har sikkerhed for et ydet lån i din ejendom. Det betyder, at banken eller realkreditinstituttet har ret til at overtage din ejendom, såfremt du misligholder din låneaftale.
Der findes forskellige typer af pantebreve. De mest udbredte er: ejerpantebreve og realkreditpantebreve.
Ejerpantebreve kan anvendes som sikkerhed til en ejerforening, så ejerforeningens sikrer sig mod ejerlejlighedsejernes manglende betaling af fællesudgifter eller afdrag på fælleslån. Fælles for alle typer pantebreve er, at de skal tinglyses. Det koster 1,5% af hovedstol, som skal oprundes til nærmeste hundrede samt et fast tinglysningsgebyr på 1.660 kr.